|  |  |
| --- | --- |
| ujmegye | Hajdú-Bihar Vármegye ÖnkormányzatánakKözgyűlése |
| **KÖZGYŰLÉSI ELŐTERJESZTÉS** | **5.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2023. évi költségvetési rendeletének módosítása |
| **Melléklet:** | (Rendelet-tervezet mellékletei)1. összevont költségvetési mérleg2. önkormányzat költségvetési mérlege3. önkormányzati hivatal költségvetési mérlege4. európai uniós forrásból finanszírozott támogatással megvalósuló projektek bevételei és kiadásai5. európai uniós forrásból finanszírozott támogatással megvalósuló projektek bevételei – részletes költségvetés6. európai uniós forrásból finanszírozott támogatással megvalósuló projektek kiadásai – részletes költségvetés7. önként vállalt feladatok8. működési célú támogatások államháztartáson belülre és kívülre9. beruházások, felújítások kiadásai beruházásonként(Előterjesztés melléklete)az önkormányzat és az önkormányzati hivatal maradvány igénybevétele |
| **Készítette:** | Már Norbert |
| **Véleményező bizottságok:** | a közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** A közgyűlés a 2022. évi zárszámadási rendelet megalkotásával hagyja jóvá az önkormányzat és az önkormányzati hivatal maradványát, egyúttal meghatározza annak felhasználását is.
Az önkormányzat 2022. évi maradványa 752 738 621 Ft, amelyből a 2023. évi költségvetésbe már 598 695 602 Ft beépítése megtörtént.

Az önkormányzati hivatal 2022. évi maradványa 19 485 535 Ft.

Jelen rendeletmódosítás során a maradvány zárszámadás alkalmával meghatározott felhasználásának előirányzatosítása történik meg az előterjesztés melléklete szerint.

Fentieknek megfelelően az önkormányzat esetében **154 043 019 Ft**, míg a hivatal esetében **19 485 535 Ft**, azaz mindkét szervezet esetében a jogszabályi előírásoknak eleget téve a teljes maradvány előirányzatosítása (Finanszírozási bevételek, B8 rovat) megtörténik.

**2.** A Renatur, a SinCE-AFC, valamint a Healing Places pályázatok esetében a 2023. évi költségvetésben megtervezett bevételi előirányzathoz képest összességében **30 951 648 Ft** összeggel magasabb támogatás érkezett a tárgyévben (a Healing Places pályázat 2022. évben befejeződött). Ezen pályázatok utófinanszírozottak, a kapott források a korábbi időszak költségvetési kiadásainak támogatás tartalma, a bevételekhez tárgyévben pályázati kiadás nem kapcsolódik. Tekintettel arra, hogy a most megkapott bevételek a korábban felmerült kiadások finanszírozását tartalmazzák javaslom az általános tartalék növelését.

Fentiek alapján az alábbi bevételi és kiadási előirányzatok növelése szükséges:

* Működési célú átvett pénzeszközök (B6 rovat, Renatur pályázat) 5 939 655 Ft
* Működési célú átvett pénzeszközök (B6 rovat, SinCE-AFC pályázat) 4 650 313 Ft
* Működési célú átvett pénzeszközök (B6 rovat, Healing Places pályázat) 20 361 680 Ft
* Egyéb működési célú kiadások (K5 rovat, általános tartalék) 30 951 648 Ft

**3.** Az önkormányzat 2023. évi költségvetésének elfogadását követően eltelt időszak pályázati megvalósításai szükségessé teszik az előirányzatok módosítását, egyes kiadási előirányzatok közötti átcsoportosítást a következők szerint:

Foglalkoztatási Paktum pályázat vonatkozásában:

* Működési célú támogatások államháztartáson belülről (B1 rovat) - 33 900 000 Ft
* Finanszírozási kiadások (K9 rovat, irányító szervi támogatás) - 33 900 000 Ft

Magyar Szürkék Útja pályázat vonatkozásában:

* Dologi kiadások (K3 rovat) - 2 190 750 Ft
* Felújítások (K7 rovat, műszaki ellenőri költség) 2 190 750 Ft

Együtt, közösségben Hajdú-Biharban pályázat vonatkozásában:

* Dologi kiadások (K3 rovat) - 6 000 000 Ft
* Személyi juttatások (K1 rovat) 6 000 000 Ft
1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**4.** Az önkormányzati hivatal 2022. évi maradványa 19 485 535 Ft. A zárszámadás alkalmával a maradvány felhasználásának meghatározása is megtörtént az előterjesztés mellékletében foglaltaknak megfelelően, melynek a 2023. évi költségvetésben való átvezetése jelen rendeletmódosítás keretében valósul meg **19 485 535 Ft** összegben.

**5.** Az önkormányzati költségvetés Foglalkoztatási Paktum pályázat módosításának hatására **33 900 000 Ft** összegben csökken a Finanszírozási bevételek (B8 rovat), azon belül az irányító szervi támogatás folyósítása bevételi előirányzat, és azonos összegben nő a Működési célú támogatások államháztartáson belülről (B1 rovat) bevételi előirányzat. A módosítást az indokolta, hogy ebben a pályázatban az önkormányzati hivatal önálló konzorciumi tagként vesz részt saját költségvetéssel, a támogatásra közvetlenül az önkormányzati hivatal jogosult, így a költségvetési bevételnek is itt kell megjelennie, helytelenül szerepelt az önkormányzat költségvetésében.

**6.** A Nemzeti Választási Iroda a jelen rendeletmódosítás napjáig kitűzött időközi választásokra összesen **318 660 Ft** összegű normatívát biztosított a Hajdú-Bihar Vármegyei Területi Választási Iroda részére, mely felhasználására tekintettel az alábbi bevételi és kiadási előirányzatok növelése szükséges:

Nemzetiségi (ukrán) önkormányzati képviselők időközi választása – 2023.02.26. Debrecen

* Működési célú támogatások államháztartáson belülről (B1 rovat) 106 220 Ft
* Személyi juttatások (K1 rovat) 94 621 Ft
* Munkaadókat terhelő járulékok (K2 rovat) 11 599 Ft

Nemzetiségi (roma) önkormányzati képviselők időközi választása – 2023.03.12. Hajdúszovát

* Működési célú támogatások államháztartáson belülről (B1 rovat) 106 220 Ft
* Személyi juttatások (K1 rovat) 94 000 Ft
* Munkaadókat terhelő járulékok (K2 rovat) 12 220 Ft

Nemzetiségi (roma) önkormányzati képviselők időközi választása – 2023.05.07. Zsáka

* Működési célú támogatások államháztartáson belülről (B1 rovat) 106 220 Ft
* Személyi juttatások (K1 rovat) 94 000 Ft
* Munkaadókat terhelő járulékok (K2 rovat) 12 220 Ft

Fentieket összegezve az előterjesztett rendeletmódosítás alkalmával az önkormányzatnál összesen **151 094 667 Ft**-tal, az önkormányzati hivatalnál összesen **45 087 945 Ft**-tal, az önkormányzat összevont adatait tekintve mindösszesen **204 798 862 Ft**-tal nő a bevételek és a kiadások összege.

Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet módosításáról

szóló .../2023. (……) önkormányzati rendelettervezethez

|  |  |
| --- | --- |
| **Társadalmi hatás:**  | A Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 23. § (2) bekezdés b) pontja alapján a rendelettervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal a központi költségvetésből biztosított támogatások, uniós pályázatok előirányzatosítása, átcsoportosítása, továbbá a 2022. évi költségvetési maradvány előirányzatosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2023. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított
* **szervezeti:** biztosított
* **tárgyi:** biztosított
* **pénzügyi:** biztosított
 |

Kérem a közgyűlést a rendelet-tervezet elfogadására.

Debrecen, 2023. május 19.

**Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző

**Hajdú-Bihar Vármegye Önkormányzata Közgyűlésének**

 **/2023. ( ) önkormányzati rendelete**

**a Hajdú-Bihar Vármegye Önkormányzata 2023. évi költségvetéséről szóló**

**3/2023. (II. 27.) önkormányzati rendelet módosításáról**

Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. §-a helyébe a következő rendelkezés lép:

**„1. §**

1. Az önkormányzat közgyűlése (továbbiakban: Közgyűlés) az önkormányzat 2023. évi költségvetését 989.773.688 forint költségvetési bevétellel és 1.749.553.844 forint költségvetési kiadással hagyja jóvá.
2. A Közgyűlés megállapítja, hogy a költségvetési bevételek és kiadások egyenlege 759.780.156 forint hiány. A költségvetési hiány összegéből 519.718.130 forint a működési költségvetés, 240.062.026 forint a felhalmozási költségvetés hiánya.
3. A Közgyűlés a költségvetési hiányt belső forrásból, 759.780.156 forint maradvány igénybevételével finanszírozza, az e célt szolgáló finanszírozási bevételek összege 759.780.156 forint.
4. A Közgyűlés megállapítja, hogy a finanszírozási kiadások összege 12.444.000 forint, amelyet maradvány igénybevételével finanszíroz.
5. A Közgyűlés a (3) és (4) bekezdésben rögzítettekre tekintettel a finanszírozási bevételek összegét 772.224.156 forintban állapítja meg.”
6. **§**

(1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (1) bekezdés a)-c) pontjai helyébe a következő rendelkezések lépnek:

*(Az önkormányzat működési költségvetése:)*

 „a) működési költségvetési bevételek mindösszesen: 987.109.688 forint

 b) működési költségvetési kiadások mindösszesen: 1.506.827.818 forint

 c) működési költségvetési egyenleg (hiány): -519.718.130 forint „

 (2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (2) bekezdés a)-c) pontjai helyébe a következő rendelkezések lépnek:

 *(Az önkormányzat felhalmozási költségvetése:)*

 „a) felhalmozási költségvetési bevételek mindösszesen: 2.664.000 forint

 b) felhalmozási költségvetési kiadások mindösszesen: 242.726.026 forint

 c) felhalmozási költségvetési egyenleg (hiány): -240.062.026 forint ”

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (7) bekezdése helyébe a következő rendelkezés lép:

„(7) A Közgyűlés a Hajdú-Bihar Vármegyei Önkormányzati Hivatal részére 379.957.257 forint irányító szervi támogatást (intézményfinanszírozás) biztosít.”

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (8) bekezdése helyébe a következő rendelkezés lép:

„(8) A Közgyűlés a 2023. évi költségvetésben 51.879.945 forint általános tartalékot, valamint 102.500.000 forint céltartalékot különít el. A céltartalékból:

a) 30.000.000 forint a Foglalkoztatási Paktum Plusz pályázat következő években felmerülő kiadásainak fedezetét,

b) 10.000.000 forint a nemzetközi pályázatok következő években felmerülő önerő fedezetét,

c) 30.000.000 forint a 2023. évben induló nemzetközi pályázatok finanszírozását,

d) 2.500.000 forint az új (benyújtás előtt, vagy elbírálás alatt lévő) pályázatok önerő fedezetét,

e) 5.000.000 forint a devizaárfolyam változásából eredő kockázatok fedezetét,

f) 25.000.000 forint a humánerőforrás biztosítás fedezetét szolgálja.”

(5) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. § (11) bekezdése helyébe a következő rendelkezés lép:

„(11) A Közgyűlés a 2023. évi költségvetésben 87.257.810 forint működési célú támogatást állapít meg a rendelet 8. melléklete szerint.”

1. **§**

A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzati hivatal 2022. évi költségvetési bevételeit 34.938.660 forintban, költségvetési kiadásait 434.381.452 forintban határozza meg. A költségvetés egyenlege 399.442.792 forint hiány, amelyet 19.485.535 forint maradvány igénybevételével, valamint 379.957.257 forint irányító szervi támogatással finanszíroz a rendelet 3. melléklete szerint.”

**4. §**

A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzati hivatal esetében bruttó 24.524.621 forint összeghatárig vállalható kötelezettség.”

**5. §**

(1) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 4. melléklete helyébe a 4. melléklet lép.

(5) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 5. melléklete helyébe az 5. melléklet lép.

(6) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 6. melléklete helyébe a 6. melléklet lép.

(7) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 7. melléklete helyébe a 7. melléklet lép.

(8) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 8. melléklete helyébe a 8. melléklet lép.

(9) A Hajdú-Bihar Vármegye Önkormányzata 2023. évi költségvetéséről szóló 3/2023. (II. 27.) önkormányzati rendelet 9. melléklete helyébe a 9. melléklet lép.

**6. §**

Ez a rendelet 2023. május 31. napján lép hatályba.

|  |  |
| --- | --- |
| **Dr. Dobi Csaba**  | **Pajna Zoltán**  |
| **jegyző** | **a vármegyei közgyűlés elnöke** |